Document ID: 32005R1993

KOMISSION ASETUS (EY) N:o 1993/2005,
annettu 7 päivänä joulukuuta 2005,
neuvoston asetuksen (EY) N:o 1784/2003 15 artiklan 4 kohdassa säädetyn maltaiden vientituen tarkistuksesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 18 artiklan ensimmäisen kohdan,
sekä katsoo seuraavaa:
(1)
Asetuksen (ETY) N:o 2727/75 16 artiklan 4 kohdassa säädetyn maltaiden vientituen tarkistuksesta 17 päivänä heinäkuuta 1978 annettua komission asetusta (ETY) N:o 1680/78 (2) on muutettu huomattavilta osilta (3). Sen vuoksi olisi selkeyden ja järkeistämisen takia kodifioitava mainittu asetus.
(2)
Markkinointivuoden kolmen ensimmäisen kuukauden aikana toteutetulle ohramaltaiden viennille, jolle on vahvistettu vientituki ennakolta ennen 1 päivää heinäkuuta, säädetään asetuksen (EY) N:o 1784/2003 15 artiklan 4 kohdassa edellytykset, joiden mukaan ennakolta vahvistettu tuki on tarkistettava.
(3)
Jos tämä tarkistus on tehtävä, olisi varmistettava, että markkinointivuoden kolmen ensimmäisen kuukauden aikana viedyt ohramaltaat olivat varastossa edellisen markkinointivuoden lopussa tai että ne oli valmistettu tuolloin varastossa olleesta ohrasta. Tätä varten on tarpeen tarkastaa kyseisen markkinointivuoden lopussa varastossa olevien ohran ja maltaiden määrät. Kunkin jäsenvaltion toimivaltaisten elinten olisi taattava nämä tarkastukset, ja heidän vastuullaan on toteuttaa kaikki tarpeelliset toimenpiteet, joilla varmistetaan, että kyseisen ajanjakson aikana vietyjen maltaiden vientitukien tarkistusta koskevia yhteisön säännöksiä noudatetaan.
(4)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Tämän asetuksen säännöksiä sovelletaan markkinointivuoden lopussa varastossa oleviin maltaisiin ja ohraan, jotka viedään maltaina seuraavan markkinointivuoden kolmen ensimmäisen kuukauden aikana sellaisen luvan perusteella, johon sisältyy tuen vahvistaminen ennakolta ennen 1 päivää heinäkuuta.
2. Vientipäivänä pidetään päivää, jolloin komission asetuksen (EY) N:o 1291/2000 (4) 24 artiklan 1 kohdassa tarkoitetut tullimuodollisuudet on suoritettu.
2 artikla
1. Ollakseen oikeutettu asetuksen (EY) N:o 1784/2003 15 artiklan 4 kohdassa säädettyyn ohramaltaiden vientituen tarkistukseen viejän on,
a)
jos maltaat on valmistettu markkinointivuoden lopussa varastossa olevasta ohrasta, toimitettava tuen maksamisesta vastuussa olevalle jäsenvaltion toimivaltaiselle viranomaiselle asiakirjat, jotka todistavat,
i)
että ohra on lähtöisin varastosta, joka on ilmoitettu 3 artiklan säännösten mukaisesti sen jäsenvaltion toimivaltaiselle viranomaiselle, jonka alueella varasto sijaitsee;
ii)
että mallas on viety kyseisen vuoden 30 päivän kesäkuuta jälkeen ja ennen 1 päivää lokakuuta;
b)
jos on kyse varastossa markkinointivuoden lopussa olevasta maltaasta, toimitettava tuen maksamisesta vastuussa olevalle jäsenvaltion toimivaltaiselle viranomaiselle asiakirjat, jotka todistavat,
i)
että mallas on lähtöisin varastosta, joka on ilmoitettu 3 artiklan säännösten mukaisesti sen jäsenvaltion toimivaltaiselle viranomaiselle, jonka alueella varasto sijaitsee;
ii)
että mallas on viety kyseisen vuoden 30 päivän kesäkuuta jälkeen ja ennen 1 päivää lokakuuta.
2. Tuen maksamisesta vastuussa olevan toimivaltaisen viranomaisen on säilytettävä 1 kohdan a alakohdan i alakohdassa ja b alakohdan i alakohdassa tarkoitettu asiakirja.
3 artikla
1. Tarkistettuun tukeen oikeutettuina maltaina vietävien mallas- ja ohravarastojen haltijan on toimitettava sen jäsenvaltion, jonka alueella varastot sijaitsevat, toimivaltaiselle viranomaiselle viimeistään kyseisen vuoden heinäkuun kolmantena työpäivänä lähetettynä kirjattuna kirjeenä tai sähköisellä viestimellä ilmoitus hallussaan 30 päivänä kesäkuuta olevista edellä mainituista varastossa olevista maltaista ja ohrasta. Tässä ilmoituksessa on oltava vähintään liitteessä I luetellut tiedot.
2. Kun 1 kohdassa tarkoitetut edellytykset on täytetty, toimivaltaisen viranomaisen on asianomaisen hakemuksesta myönnettävä yksi tai useampi todistus, joissa todetaan, että viedyt tuotteet olivat tosiasiallisesti varastossa edeltävän markkinointivuoden lopussa ja että ne tästä syystä voivat olla oikeutettuja tuen tarkistukseen asetuksen (EY) N:o 1784/2003 15 artiklan 4 kohdan säännösten mukaisesti.
Myönnetty todistus tai myönnetyt todistukset voivat koskea enintään 1 kohdan mukaisesti ilmoitettua määrää. Aiemmin myönnetty todistus voidaan asianomaisen hakemuksesta korvata osatodistuksilla.
4 artikla
1. Kunkin jäsenvaltion toimivaltaisen viranomaisen
a)
on suoritettava tarpeellisia varastojen ja niiden siirtojen tarkastuksia alueellaan;
b)
on toteutettava tarvittavia täydentäviä toimenpiteitä alueensa erityisolosuhteiden huomioon ottamiseksi ja vahvistettava erityisesti määräajat, joiden aikana varastot ja niiden siirrot ovat tarkastusten alaisia.
2. Jäsenvaltioiden on toimitettava komissiolle viimeistään kyseisen vuoden 31 päivänä joulukuuta kirjallinen kertomus tämän asetuksen soveltamisesta; kertomuksessa on oltava markkinointivuoden lopussa varastossa olevien maltaiden ja ohran määrät sekä tämän asetuksen säännösten mukaisesti viedyt maltaiden määrät.
3. Kussakin jäsenvaltiossa toimivaltainen viranomainen on interventioelin tai mikä tahansa muu jäsenvaltion nimeämä elin.
5 artikla
Kumotaan asetus (ETY) N:o 1680/78.
Viittauksia kumottuun asetukseen pidetään viittauksina tähän asetukseen liitteessä III olevan vastaavuustaulukon mukaisesti.
6 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä joulukuuta 2005.

Labels: 3
17